CELEX: 32005R1294
Language: lv
Date: 2005-08-05 00:00:00
Title: Komisijas Regula (EK) Nr. 1294/2005 (2005. gada 5. augusts), ar ko groza I pielikumu Padomes Regulā (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem

6.8.2005   
            
            
               LV
            
            
               Eiropas Savienības Oficiālais Vēstnesis
            
            
               L 205/16
            
         
      KOMISIJAS REGULA (EK) Nr. 1294/2005
   (2005. gada 5. augusts),
   ar ko groza I pielikumu Padomes Regulā (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1991. gada 24. jūnija Regulu (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem (1) un jo īpaši tās 13. panta otro ievilkumu,
   tā kā:
   
               (1)
            
            
               Saskaņā ar principiem, kuri reglamentē bioloģisko ražošanu lauku saimniecību līmenī un kuri noteikti Regulas (EEK) Nr. 2092/91 I pielikumā, lauksaimniecības dzīvnieki jābaro ar bioloģiski ražotu lopbarību. Pārejas periodā, kas beidzas 2005. gada 24. augustā, lauksaimniekiem ir atļauts izmantot ierobežotu daudzumu parastās barības, ja viņi var pierādīt, ka bioloģiskā lopbarība nav pieejama.
            
         
               (2)
            
            
               Rodas pārliecība, ka pēc 2005. gada 24. augusta Kopienā nebūs iespējams piegādāt pietiekamu daudzumu bioloģisko barības līdzekļu, lai segtu pieprasījumu pēc tiem, it īpaši tas attiecas uz proteīniem bagātiem barības līdzekļiem, kas nepieciešami, lai nodrošinātu barības ražošanu tiem lauksaimniecības dzīvniekiem, kas nav atgremotāji, un, mazākā mērā, arī atgremotājiem.
            
         
               (3)
            
            
               Tādēļ nepieciešams pagarināt pārejas periodu, kura laikā var atļaut parastās lopbarības izmantošanu.
            
         
               (4)
            
            
               Tādēļ attiecīgi jāgroza Regula (EEK) Nr. 2092/91.
            
         
               (5)
            
            
               Ņemot vērā pasākuma steidzamību, jo noteikums par parastās lopbarības izmantošanu zaudē spēku 2005. gada 24. augustā, šai regulai jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            
         
               (6)
            
            
               Šajā regulā paredzētie pasākumi ir saskaņā ar atzinumu, ko sniegusi komiteja, kura izveidota ar Regulas (EEK) Nr. 2092/91 14. pantu,
            
         IR PIEŅĒMUSI ŠO REGULU.
   1. pants
   Regulas (EEK) Nr. 2092/91 I pielikumu groza saskaņā ar šīs regulas pielikumu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2005. gada 25. augustā.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 5. augustā.
      
         
            Komisijas vārdā —
         
         
            komisijas locekle
         
         Mariann FISCHER BOEL
         
      
   
   
      (1)  OV L 198, 22.7.1991., 1. lpp. Regulā jaunākie grozījumi izdarīti ar Komisijas Regulu (EK) Nr. 2254/2004 (OV L 385, 29.12.2004., 20. lpp.).
   
      PIELIKUMS
      Regulas (EEK) Nr. 2092/91 I pielikuma B daļu groza šādi.
      Minētās daļas 4.8. punktu aizstāj ar šādu:
      “Atkāpjoties no 4.2. punkta, ir atļauts izmantot ierobežotu daudzumu lauksaimnieciskas izcelsmes parastās barības, ja lauksaimnieki dalībvalsts inspekcijas iestādei vai institūcijai var pierādīt, ka tie nespēj iegūt barību vienīgi bioloģiskā ražošanā.
      Maksimālais parastās lopbarības procentuālais īpatsvars, kas atļauts 12 mēnešu periodā, ir:
      
                  a)
               
               
                  zālēdājiem: 5 % laikposmā no 2005. gada 25. augusta līdz 2007. gada 31. decembrim;
               
            
                  b)
               
               
                  citām sugām:
                  
                              —
                           
                           
                              15 % laikposmā no 2005. gada 25. augusta līdz 2007. gada 31. decembrim,
                           
                        
                              —
                           
                           
                              10 % laikposmā no 2008. gada 1. janvāra līdz 2009. gada 31. decembrim,
                           
                        
                              —
                           
                           
                              5 % laikposmā no 2010. gada 1. janvāra līdz 2011. gada 31. decembrim.
                           
                        
            Šos skaitļus katru gadu aprēķina kā lauksaimnieciskas izcelsmes lopbarības sausnas procentuālo īpatsvaru. Dienas devā atļautajam parastās barības maksimālajam procentuālajam īpatsvaram jābūt 25 %, kas aprēķināti kā sausnas procentuālais īpatsvars, izņemot to laikposmu gadā, kad dzīvnieki atrodas vasaras ganībās.”